'Spaar belastingbetalers se geld, hou my uit die tronk' | Maroela Media
'Spaar belastingbetalers se geld, hou my uit die tronk'
'n Man wat skuldig bevind is aan die moord op 'n 64-jarige man, het in die hooggeregshof in Pretoria aangevoer dat hy nie tronkstraf moet kry nie sodat belastingbetalers nie daarvoor hoef op te dok nie, het The Star Woensdag berig.
Meschack Sono Hlazo (33) het aan regter Vivian Tlhapi gesê daar sal reuse belastingsgevolge vir landsburgers wees aangesien hulle sal moet betaal vir sy lewenslange verblyf in 'n gevangenis.
"Die publiek sal ook nie wil hê dat ek lewenslank tronk toe moet gaan nie. Hulle sal wil hê dat ek 'n tweede kans moet kry," het hy aangevoer. Hy het homself verteenwoordig ter strafversagting.
Hlazo is skuldig bevind aan die moord op Stephan Carl Mantha tydens 'n rooftog in Kameeldrift, noordoos van Pretoria, op 20 Oktober 2007. Hy het Mantha verwurg.
Mantha was 'n bestuurder by Fern Gold-meubileerders, waar Hlazo van tyd tot tyd bouwerk gedoen het.
Regter Tlhapi het egter nie Hlazo se argumente aanvaar nie en hom tot 25 jaar tronkstraf gevonnis.
Gauteng hof misdaad
Gupta-sage: Twee soek antwoorde
Vat so jou boef.
Hy het iemand se lewe geneem deur om hom te verwurg. As hy soos hy beweer, so skuldig voel oor belastingbetalers se geld, gee hom die doodstraf, dit is wat hy verdien as moordenaar
How concerning. . . Is dit nou nie 'n vredeliewende gebaar teenoor ons paar belasting betalers nie? Meschack Sono Hlazo jy is BAIE welkom
in die tronk! Ons dra graag by om jou EN jou soort agter tralies te hou!
Gee hom die keuse, lewenslank of doodstraf!
Ek weet julle gaan kwaad wees, maar ek sien die humor hierin. Gee die man net een Bell's voor hy gaan, op 'n manier is hy nogal oorspronklik. Jammer vir die moord, maar dis seker omdat dit so belaglik is wat ek smile daaroor..